Soome naiskodukaitsjad ja kodutütred ehk lottad  ja pikkulottad alustasid tegutsemist 1920ndatel aastatel. Koostöö Eesti naiskodukaitsjate ja kodutütardega kestis kuni Teise maailmasõja ja Nõukogude okupatsioonini. Film annab edasi Eesti ja Soome naiste meenutusi ning neid ilmestavad haruldased arhiivimaterjalid. Filmis näidatakse totalitarismi tõusu 1930-ndate aastate Euroopas, demokraatia allakäiku ja massipsühhoosile alistumist.    Režissöör, kirjanik ja ajakirjanik Imbi Paju jätkab "Soome lahe õdedes" teemat, mida alustas nelja aasta eest  filmis "Tõrjutud mälestused". Seekord kõnelevad naised Soome lahe mõlemalt kaldalt, andes sõjakoledustele inimese näo ja emotsionaalsuse.